b'\n_START_ARTICLE_\nMotivacijsko pismo\n_START_PARAGRAPH_\nMotivacijsko pismo je pismo, ki se po\xc5\xa1ilja poleg \xc5\xbeivljenjepisa pri prijavi na delovno mesto. Namen motivacijskega pisma ni povzetek \xc5\xbeivljenjepisa, temve\xc4\x8d njegovo dopolnilo. Spremno pismo naj bi pritegnilo delodajal\xc4\x8devo pozornost in ga prepri\xc4\x8dalo, da bo o prijavitelju \xc5\xbeelel izvedeti ve\xc4\x8d. Motivacijsko pismo ve\xc4\x8dinoma ni obvezen dokument, vendar je velika pomo\xc4\x8d osebi, ki i\xc5\xa1\xc4\x8de slu\xc5\xbebo._NEWLINE_Motivacijsko pismo je obi\xc4\x8dajno prva stvar, ki jo delodajalci preberejo, ko se oseba prijavlja na prosto delovno mesto. Mnenja so deljena glede tega ali naj bo motivacijsko pismo zapisano v sami e-po\xc5\xa1ti ali pa prilo\xc5\xbeeno kot priponka._NEWLINE_Zagovorniki spremnega pisma kot priponke trdijo, da je ta na\xc4\x8din bolj profesionalen in bi ga morali uporabljati vsaj takrat, ko se oseba prijavlja na vi\xc5\xa1je delovno mesto ali pa na zaposlitveni oglas ve\xc4\x8djega (multinacionalnega) podjetja. Prav tako, na ta na\xc4\x8din lahko \xc5\xbeivljenjepis potuje kot priponka do razli\xc4\x8dnih ljudi v podjetju. \xc4\x8ce bi se motivacijsko pismo nahajalo v samem e-sporo\xc4\x8dilu, se lahko izgubi. Na drugi strani so trditve, da je bistvo motivacijskega pisma to\xc4\x8dno to, da je zapisano v samem e- sporo\xc4\x8dilu.  Zagovorniki po\xc5\xa1iljanja motivacijskega pisma v samem e-sporo\xc4\x8dilu trdijo, da je to edin na\xc4\x8din na kateri lahko dose\xc5\xbeemo, da je pismo videno in predvsem prebrano. \xc4\x8ce se motivacijsko pismo po\xc5\xa1lje kot priponka niti ni nujno, da ga bo delodajalec posebej odpiral in prebral. Nekaterim delodajalcem je ta na\xc4\x8din ljub\xc5\xa1i tudi zaradi tega, saj hitreje pridejo do konkretnih informacij.\n_START_SECTION_\nOblike motivacijskih pisem\n_START_PARAGRAPH_\nPrijava na zaposlitveni oglas na portalu preko e-po\xc5\xa1te_NEWLINE_Pri tak\xc5\xa1ni prijavi je zelo pomembno, da navedemo, kje smo oglas zasledili. V tem primeru gre za klasi\xc4\x8dno motivacijsko pismo, kjer je v nekaj stavkov potrebno napisati, kaj nas je vzpobudilo k temu, da se prijavimo na razpisano delovno mesto ter zaradi \xc4\x8desar oseba verjame, da je pravi kandidat za dolo\xc4\x8deno slu\xc5\xbebo. Zelo pomembno je paziti, da pismo ni predolgo. Ponavadi vsebuje uradni pozdrav ter vsebino, zaklju\xc4\x8di se pa s podpisom in kontaktnimi podatki._NEWLINE_Prijava preko klasi\xc4\x8dne po\xc5\xa1te_NEWLINE_Bistvena razlika med po\xc5\xa1iljanjem preko klasi\xc4\x8dne po\xc5\xa1te in elektronske je v sami glavi motivacijskega pisma. Pri klasi\xc4\x8dnemu po\xc5\xa1iljanju oseba zapi\xc5\xa1e tako svoj naslov, kot tudi naslov podjetja, kamor bi to pismo naslovila, ter datum po\xc5\xa1iljanja. _NEWLINE_Po\xc5\xa1iljanje na slepo_NEWLINE_Za ta na\xc4\x8din po\xc5\xa1iljanja svojega motivacijskega pisma se oseba odlo\xc4\x8di, ko jo delo v dolo\xc4\x8denem podjetju izjemno zanima, vendar delovno mesto \xc5\xa1e niti ni razpisano. Po\xc5\xa1iljanje na slepo je v bistvu najbolj zahtevna oblika, saj oseba mora v nekaj stavkih prepri\xc4\x8dati delodajalca, da jo potrebuje, \xc4\x8deprav niso niti razmi\xc5\xa1ljali o dodatnem deovnem mestu. Delodajalcu predstavi mo\xc5\xbene na\xc4\x8dine vklju\xc4\x8ditve v njegov tim ter izpostavi klju\xc4\x8dne informacije, kaj vse lahko pridobi s sodelovanjem s prijaviteljem. Zaradi tega je to motivacijsko pismo precej dalj\xc5\xa1e kot obi\xc4\x8dajno.'